पाएं अपने शहर की ताज़ा ख़बरें और फ्री ई-पेपरडाउनलोड करें
शहर सवाई माधोपुर की हरिजन बस्ती में पिछले करीब एक महीने से लोगों को पेयजल समस्या का सामना करना पड़ रहा है। हरिजन बस्ती के लोगों ने बताया कि पिछले एक माह से नलों में पानी नहीं आ रहा है। पानी के लिए हमें बोरिंग पर जाना पड़ता है, जहां पर भी पानी भरने के लिए महिलाओं की भीड़ लगी रहती है। पूरे मोहल्ले में एक ही बोरिंग है और इस समय यही बोरिंग मोहल्ले के लोगों की प्यास बुझा रही है।
लोगों ने बताया कि लोगों की पेयजल समस्या को देखते हुए अमृत योजना के तहत हरिजन बस्ती में पेयजल टंकी का निर्माण भी करवाया जा चुका है, लेकिन उस टंकी को अभी तक चालू नहीं किया गया, जिससे लोगों को अभी भी बोरिंग पर जाकर पानी लाना पड़ रहा है। पानी भरने के लिए महिलाएं तथा बच्चे सुबह से ही बोरिंग पर पहुंच जाते हैं। सुबह के समय और इसके बाद शाम से लेकर रात तक बोरिंग से महिलाएं पानी भरती रहती है।इस समस्या के बारे में विभाग के अधिकारियों को भी अवगत करा दिया, लेकिन अभी तक कोई कार्रवाई नहीं होने से लोगों को परेशानी हो रही है। ऐसे में हरिजन बस्ती के लोगों ने जलदाय विभाग के अधिकारियों से जल्द से जल्द समस्या समाधान की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn